ROZHODNUTIE KOMISIE
z 2. júna 2005,
ktorým sa mení a dopĺňa dodatok A k prílohe VIII k Aktu o pristúpení z roku 2003, pokiaľ ide o niektoré prevádzkarne v sektore mlieka, rýb a mäsa v Lotyšsku
[oznámené pod číslom K(2005) 1609]
(Text s významom pre EHP)
(2005/420/ES)
KOMISIA EURÓPSKYCH SPOLOČENSTIEV,
so zreteľom na Zmluvu o založení Európskeho spoločenstva,
so zreteľom na Akt o pristúpení Českej republiky, Estónska, Cypru, Lotyšska, Litvy, Maďarska, Malty, Poľska, Slovinska a Slovenska (1), a najmä na jeho prílohu VIII kapitolu 4 oddiel B pododdiel I ods. 1 písm. d),
keďže:
(1)
Lotyšsku sa poskytli prechodné obdobia, ktoré sa týkajú niektorých prevádzkarní uvedených v dodatku A (2) k prílohe VIII k Aktu o pristúpení z roku 2003. Tento dodatok sa zmenil a doplnil rozhodnutiami Komisie 2004/460/ES (3) a 2004/472/ES (4).
(2)
Lotyšsko predložilo vyhlásenie, v ktorom uvádza, že niektoré prevádzkarne v sektore mlieka, rýb a mäsa dokončili modernizačný proces a v súčasnosti úplne vyhovujú právnym predpisom Spoločenstva. Okrem toho niektoré prevádzkarne ukončili svoju činnosť.
(3)
Je preto vhodné príslušne zmeniť a doplniť dodatok A k prílohe VIII k Aktu o pristúpení z roku 2003. V záujme zrozumiteľnosti by sa však dodatok mal nahradiť.
(4)
O opatreniach ustanovených v tomto rozhodnutí bol informovaný Stály výbor pre potravinový reťazec a zdravie zvierat,
PRIJALA TOTO ROZHODNUTIE:
Článok 1
Dodatok A k prílohe VIII k Aktu o pristúpení z roku 2003 sa nahrádza znením prílohy k tomuto rozhodnutiu.
Článok 2
Toto rozhodnutie je určené členským štátom.
V Bruseli 2. júna 2005